A visszajutás utáni első évadban tizedikek lettek és leigazolták Andy Cole-t a Manchester Unitedtől klubrekordnak számító 8 millió fontért. Majd megnyerték történetük első Ligakupáját, a döntőben a Tottenhamet verték 2-1-re. Itt éppen Cole lőtte a győztes gólt. A Jansen-Cole kettős remekül teljesített, de egyiküket sem hívták meg a 2002-es VB-re. Még a szezon kezdete előtt a klubhoz érkezett a török Tugay Kerimoglu, az olasz Corrado Grabbi és az ausztrál szélsőhátvéd, Lucas Neill. Grabbi rossz teljesítménye ellenére jól teljesítettek a blackburniek, a West Hamnek például hét gólt lőttek. A Ligakupa-sikerük miatt a 2002/03-as idényben az UEFA-Kupában is indulhattak.